《赠伍子正还褵山旧隐》
唐代·王英

积翠群峰出，盘云古洞深。
涧花春带雨，山木晚澄阴。
猿鹤多年别，江湖万里心。
还携谢安妓，归去一登临。

作者简介：生卒年、籍贯皆不详。天宝时人。父王晋，母孙氏。《全唐诗外编》补诗2首，出清陆增祥《八琼室金石补正》卷五八。原诗不著撰人名，陆增祥谓“当是(王)英辈所作”。《全唐诗外编》遂定为王英诗。